open-index/open-wikipedia-markdown huggingface dataset:
Μακριά Μαλλιά Φωκίδας

Τα **Μακριά Μαλλιά** είναι οικισμός της Παρνασσίδας στον Νομό Φωκίδας, βρίσκεται Ν.-ΝΑ. της Δεσφίνας, σε απόσταση 28 χιλιόμετρα από αυτή και νοτιοδυτικά της Αντίκυρας (17,5 χιλιόμετρα). Στο χωριό υπάρχουν περίπου 10 κατοικίες Δεσφινιωτών και απέχει από την θάλασσα 20 λεπτά. Σύμφωνα με το σχέδιο Καλλικράτης ανήκει στη δημοτική ενότητα Δεσφίνας που υπάγεται στο Δήμο Δελφών και έχει πληθυσμό 4 κατοίκους κατά την απογραφή 2021. Ως οικισμός αναγνωρίστηκε για πρώτη φορά το 1961 και προσαρτήθηκε στην τότε κοινότητα Δεσφίνης. Οι απογραφές πληθυσμού είναι:

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δελφών
Mount Wittenberg Orca

Το **Mount Wittenberg Orca** είναι ένα EP από το συγκρότημα Dirty Projectors και την Ισλανδή μουσικό Björk. Κυκλοφόρησε στις 30 Ιουνίου 2010 σε ψηφιακή μορφή και στις 24 Οκτωβρίου 2011 σε CD και βινύλιο, από την Domino Records.  Η ημερομηνία της κυκλοφορίας ανακοινώθηκε μόλις 4 ημέρες πριν κυκλοφορήσει, μέσω της επίσημης ιστοσελίδας της Μπιορκ. Σε όλα τα τραγούδια κυριαρχούν τα φωνητικά, ενώ το στυλ του EP είναι πειραματικό. 

Όλα τα έσοδα από την ψηφιακή εκδοχή του δωρίστηκαν στη National Geographic Society, στην Πρωτοβουλία των Ωκεανών, που έχει ως στόχο να δημιουργήσει παγκοσμίως προστατευόμενες θαλάσσιες περιοχές.

## Ηχογράφηση
Η Μπιορκ και οι Dirty Projectors ξεκίνησαν να γράφουν το άλμπουμ ως μουσική σουίτα το Μάϊο του 2009 και την ερμήνευσαν σε μια φιλανθρωπική συναυλία στο Μανχάταν.  Τον Απρίλιο του 2010 ηχογράφησαν τη σουίτα σε ένα στούντιο του Μπρούκλιν, το Rare Book Room. 

## Λίστα τραγουδιών

## Παραπομπές


Κατηγορία:Μπιορκ
Κατηγορία:Άλμπουμ της Μπιορκ
Χέρμαν του Μπάντεν-Μπάντεν

Ο **Χέρμαν**, γερμ. Hermann (12 Οκτωβρίου 1628 - 30 Οκτωβρίου 1691) από τον Οίκο του Τσέρινγκεν ήταν πρίγκιπας του Μπάντεν-Μπάντεν. Έγινε στρατηγός και διπλωμάτης της Αυστρίας, στρατάρχης, πρόεδρος του Συμβουλίου Πολέμου της Αυλής (Hofkriegsrat) και αντιπρόσωπος του βασιλιά της Γερμανίας στη Διαρκή Συνέλευση (Diet) του Ρέγκενσμπουρκ.

## Βιογραφία
Ήταν ο πέμπτος γιος του Γουλιέλμου μαργράβου του Μπάντεν-Μπάντεν και της Αικατερίνης-Ούρσουλας των Χόεντσολερν, κόρης του Ιωάννη-Γεωργίου πρίγκιπα του Χόεντσολερν-Χέχινγκεν.

Το 1691 απεβίωσε στο Ρέγκενσμπουρκ σε ηλικία 63 ετών.

## Πηγές
* Arthur Kleinschmidt (1880), "Hermann, Markgraf von Baden", Allgemeine Deutsche Biographie (ADB) (in German), 12, Leipzig: Duncker & Humblot, pp. 120–122

## Παραπομπές σε πηγές


Κατηγορία:Οίκος του Τσέρινγκεν
Γουλιέλμος Χριστόφορος του Μπάντεν-Μπάντεν

Ο **Γουλιέλμος-Χριστόφορος**, γερμ. Wilhelm-Christopher (12 Οκτωβρίου 1628 - 25 Αυγούστου 1652) από τον Οίκο του Τσέρινγκεν ήταν πρίγκιπας του Μπάντεν-Μπάντεν. Έγινε μέλος του Συλλόγου (canon) του καθεδρικού της Κολωνίας.

## Βιογραφία
Ήταν ο τέταρτος γιος του Γουλιέλμου μαργράβου του Μπάντεν-Μπάντεν και της Αικατερίνης-Ούρσουλας των Χόεντσολερν, κόρης του Ιωάννη-Γεωργίου πρίγκιπα του Χόεντσολερν-Χέχινγκεν.

Το 1652 απεβίωσε σε ηλικία 24 ετών.

## Πηγές
* Eugen von Chrismar, Genealogie des Gesammthauses Baden: vom 16. Jahrhundert bis Heute, Gotha: Friedrich Andreas Perthes, 1892, p. 124

## Παραπομπές


Κατηγορία:Οίκος του Τσέρινγκεν
Novartis

Η **Novartis AG** είναι ελβετική πολυεθνική φαρμακευτική εταιρεία με έδρα την Βασιλεία της Ελβετίας. Είναι μία από τις μεγαλύτερες φαρμακευτικές εταιρείες τόσο από την κεφαλαιοποίηση αγοράς όσο και από τις πωλήσεις. Η Novartis παράγει τα φάρμακα κλοζαπίνη (Clozaril), δικλοφενάκη (Voltaren), καρβαμαζεπίνη (Tegretol), βαλσαρτάνη (Diovan), μεζυλική ιματινίμπη (Gleevec/Glivec), κυκλοσπορίνη (Neoral/Sandimmun), λετροζόλη (Femara), τερβιναφίνη (Lamisil) και άλλα.

Το 1996, η Ciba-Geigy συγχωνεύθηκε με την Sandoz, ενώ τα φαρμακευτικά και αγροχημικά τμήματα και των δύο εταιρειών δημιούργησαν τη Novartis ως ανεξάρτητη οντότητα. Η Novartis είναι πλήρες μέλος της Ευρωπαϊκής Ομοσπονδίας Φαρμακευτικών Βιομηχανιών και Ενώσεων (EFPIA), της Διεθνούς Ομοσπονδίας Φαρμακευτικών Παρασκευαστών και Ενώσεων (IFPMA) και της Φαρμακευτικής Έρευνας και Κατασκευαστών της Αμερικής (PhRMA).
Στην Ελλάδα, η Δικαιοσύνη ερευνά τον φημολογούμενο χρηματισμό πολιτικών προσώπων από στελέχη της εταιρείας, χωρίς όμως μέχρι στιγμής να έχει προκύψει κάποιο στοιχείο τέλεσης  αδικήματος από πολιτικό πρόσωπο.

## Παραπομπές


## Εξωτερικοί σύνδεσμοι
*

Κατηγορία:Φαρμακευτικές εταιρίες
Vulnicura Live

Το **Vulnicura Live** είναι ζωντανό άλμπουμ της Ισλανδής μουσικού Μπιορκ. Περιέχει 14 τραγούδια, τα οποία ηχογραφήθηκαν κατά τη διάρκεια της περιοδείας της "Vulnicura Tour" για την προωθηση του ογδόου στούντιο άλμπουμ της, *[[Vulnicura]]* (2015).

## Κυκλοφορία
Η αρχική κυκλοφορία ήταν μια αποκλειστική έκδοση, η οποία πωλούνταν στα καταστήματα Rough Trade σε περιορισμένο απόθεμα και κυκλοφόρησε από την One Little Indian. Όλα τα CD και βινύλια πουλήθηκαν πολύ γρήγορα και εξαντλήθηκαν. Οκτώ μήνες αργότερα, στις 15 Ιουλίου 2015 κυκλοφόρησε μια κανονική εμπορική έκδοση, με αλλαγμένη σειρά των τραγουδιών, διαφορετική διάρκεια και διαφορετικό εξώφυλλο.

### Luxury Edition
Μια επιπλέον εκδοχή, εκτός από την standard ήταν η "Luxury Edition", ένα box set που περιλαμβάνει το άλμπουμ σε CD και βινύλιο, μια κάρτα για δωρεάν ψηφιακή λήψη των τραγουδιών, ένα σετ 6 φωτογραφιών και μια τρισδιάστατη μάσκα με οδηγίες για τη συναρμολόγησή της.

## Λίστα τραγουδιών
**Rough Trade exclusive**

Το 10 και το 15 δεν περιλαμβάνονται στην έκδοση του βινυλίου.

**Κανονική Κυκλοφορία**

## Παραπομπές


Κατηγορία:Άλμπουμ του 2015
Κατηγορία:Μπιορκ
Κατηγορία:Άλμπουμ της Μπιορκ
Διοργανώσεις Ε.Π.Σ. Ηλείας 1986–87

Για την περίοδο 1986-87, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Η πρωταθλήτρια ομάδα του Αίαντα Γαστούνης ανήλθε στην Δ εθνική.

## Πρωτάθλημα
Η περίοδος 1986-87 ήταν η 18η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α κατηγορία
* Β κατηγορία (3 όμιλοι)
* Γ κατηγορία (3 όμιλοι)

### Α κατηγορία
Στην Α κατηγορία μετείχαν 20 ομάδες -19 από τον νομό Ηλείας- -1 από τον νομό Ζακύνθου-.Πρωταθλήτρια αναδείχθηκε η ομάδα του Αίαντα Γαστούνης.

* ο Αίας Γαστούνης και ο Εθνικός Αμαλιάδας ξεκίνησαν με -1
* ο Κεραυνός Χειμαδιού είχε -2
* ο Αχιλλέας Νεοχωρίου είχε -4, ο Ενιππέας Λατζοϊου -5
* ο Π.Α.Ο Κακοβάτου είχε -1 και ένα μηδενισμό

### Β κατηγορία
Στην Β κατηγορία συμμετείχαν 36 ομάδες, από τον 1ο όμιλο προβιβάστηκε ο Πανωλενιακός Καράτουλα, ενώ υποβιβάστηκαν οι : Πρόοδος Σαλμώνης και Ολυμπιάδα Γουμέρου, από τον 2ο όμιλο προβιβάστηκε ο Ήφαιστος Βουνάργου ενώ υποβιβάστηκαν οι : Άρης Λανθίου και Ατρόμητος Σοπίου και από τον 3ο όμιλο προβιβάστηκε ο Απόλλων Γαστούνης και υποβιβάστηκαν οι : Προοδευτική Μανωλάδας και Εθνικός Γερακίου.

#### 1ος όμιλος

* από τον Νέδα Γιαννιτσοχωρίου αφαιρέθηκαν 4 βαθμοί συν ένας μηδενισμός
* από την Πρόοδο Σαλμώνης αφαιρέθηκε ένας βαθμός
* ο Ερμής Πλατάνου και ο Άρης Στρεφίου ξεκίνησαν με -1
* από την Ολυμπιάδα Γουμέρου αφαιρέθηκαν 2 βαθμοι

#### 2ος όμιλος

* από τον Άφοβο Βροχίτσας αφαιρέθηκε ένας βαθμός
* από Ατρόμητο Σοπίου αφαιρέθηκαν 6 βαθμοί
* από Κόροιβο Κατσαρού αφαιρέθηκαν 2 βαθμοί
* από Αργοναύτη Κατακόλου αφαιρέθηκε ένας βαθμός

#### 3ος όμιλος

* από τον Εθνικό Γερακίου αφαιρέθηκε ένας βαθμός

### Γ Κατηγορία
Στην Γ κατηγορία συμμετείχαν 24 ομάδες, από τον πρώτο όμιλο προβιβάστηκε ο Ολυμπιακός Λαμπετίου, από τον δεύτερο ο Α.Ο αρχαίας Ολυμπίας και από τον τρίτο ο Ίφιτος Λευκοχωρίου

#### 1ος όμιλος

* ο Ωλενιακός ξεκίνησε με -1
* ο Διγενής Χαριάς είχε ένα μηδενισμό και -1 βαθμό
* ο Άγιος Γεώργιος είχε -2 βαθμούς
* λείπει ο αγώνας Πέλοπας Πύργου-Σιρόκος Γρανιτσέικων

#### 2ος όμιλος

* ο Άτλας Ανεμοχωρίου ξεκίνησε με -3 βαθμούς
* ο Α.Ο Χελιδόνια είχε δύο μηδενισμούς και -2 βαθμούς

#### 3ος όμιλος

* ο Απόλλων Δουνέϊκων ξεκίνησε με -1 βαθμούς, είχε -1 και ένα μηδενισμό
* ο Α.Ο Σιμόπουλου είχε ένα μηδενισμό και -3 βαθμούς.

## Κύπελλο Ηλείας
**Τελικός**

25 Μαρτίου 1987 **[[Α.Σ. Αίας Γαστούνης|Αίας Γαστούνης]]** - **[[Α.Ο. Αστέρας Αμαλιάδας - Πανόπουλο|Αστέρας Αμαλιάδας]]** 2-1 - εθνικό στάδιο Πύργου -

## Εξωτερικοί σύνδεσμοι
*https://web.archive.org/web/20170303123848/https://proini.news/sports/

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 1986-1987
Κατηγορία:Εγχώρια ποδοσφαιρικά κύπελλα 1986-1987
Κάρολος Γουλιέλμος του Μπάντεν-Ρόντεμαχερν

Ο **Κάρολος-Γουλιέλμος**, γερμ. Karl-Wilhelm (1627 - 1666) από τον Οίκο του Τσέρινγκεν ήταν μαργράβος του Μπάντεν-Ρόντεμαχερν (1665-1666). Έγινε καγκελάριος του Φερδινάνδου Δ΄ των Αψβούργων αρχιδούκα της Αυστρίας και μέλος του Συλλόγου (canon) του καθεδρικού της Κολωνίας.

## Βιογραφία
Ήταν ο πρωτότοκος γιος του Χέρμαν-Φορτουνάτου μαργράβου του Μπάντεν-Ρόντεμαχερν και της Αντωνίας-Ελισάβετ, κόρης του Χριστοφόρου κόμη του Κρήχινγκεν.

Το 1666 απεβίωσε σε ηλικία 39 ετών, άγαμος. Ήταν ο τελευταίος του κλάδου Μπάντεν-Ρόντεμαχερν και το Ρόντεμαχερν περιήλθε στον θείο του Γουλιέλμο μάργραβο του Μπάντεν-Μάντεν του πρεσβύτερου κλαδου.

## Πηγές
* Johann Christian Sachs: Einleitung in die Geschichte der Marggravschaft und des marggrävlichen altfürstlichen Hauses Baden, Karlsruhe, 1769, part 3, p. 312.
## Παραπομπές


Κατηγορία:Οίκος του Τσέρινγκεν
4P/Φαΰ

Ο **Κομήτης Φαΰ** (*4P/Faye*) είναι μικρός περιοδικός κομήτης με περίοδο περιφοράς γύρω από τον Ήλιο σήμερα 7,5 γήινα έτη. Αυτή η τιμή αντιστοιχεί σε κομήτη της «Οικογένειας του Δία». Πήρε το όνομά του από τον Γάλλο αστρονόμο Ερβέ Φαΰ, από τον οποίο ανακαλύφθηκε στις 23 Νοεμβρίου 1843, με παρατηρήσεις από το Αστεροσκοπείο των Παρισίων. Η τελευταία φορά που πέρασε από το περιήλιο της τροχιάς του ήταν στις 29 Μαΐου 2014 και η επόμενη θα είναι στις 8 Σεπτεμβρίου 2021.

## Ιστορικό
Η συννεφιά εμπόδισε τον Ερβέ Φαΰ να επιβεβαιώσει την ανακάλυψή του μέχρι τις 25 Νοεμβρίου 1843. Ο κομήτης ήταν τόσο αμυδρός, ώστε είχε ήδη περάσει από το περιήλιο έναν μήνα πριν την ανακάλυψή του και μόνο μια κοντινή διέλευση από τη Γη επέτρεψε την ανακάλυψή του. Ο Όττο Βίλχελμ φον Στρούβε ανέφερε ότι ο κομήτης ήταν ορατός με γυμνό μάτι στα τέλη Νοεμβρίου. Παρέμεινε ορατός με μικρά τηλεσκόπια μέχρι τις 10 Ιανουαρίου 1844 και τελικώς εξαφανίσθηκε ακόμα και με τα μεγαλύτερα τηλεσκόπια της εποχής στις 10 Απριλίου 1844.

Το 1844 ο Τόμας Χέντερσον υπολόγισε ότι επρόκειτο για έναν κομήτη βραχείας περιόδου, βρίσκοντας μέχρι τον Μάιο την τιμή 7,43 έτη. Ο Ουρμπέν Λεβεριέ προέβλεψε τις θέσεις του για την εμφάνιση του 1851 με περιήλιο τον Απρίλιο του 1851. Ο κομήτης βρέθηκε κοντά στην προβλεφθείσα θέση στις 28 Νοεμβρίου 1850 από τον Τζέιμς Τσέλις.

Ο κομήτης δεν παρατηρήθηκε κατά τις προσεγγίσεις στο περιήλιο του 1903 και του 1918 εξαιτίας της μεγάλης αποστάσεως από τη Γη. Το 2006 έφθασε σε φαινόμενο μέγεθος περίπου 9, δηλαδή ήταν ορατός και με κιάλια.

Η διάμετρος του πυρήνα του κομήτη Φαΰ εκτιμάται σε περίπου 3,5&nbsp;χιλιόμετρα.

## Παραπομπές

## Εξωτερικοί σύνδεσμοι
* 
* Τροχιακή προσομοίωση από το JPL (Java)
* Ο 4P στον Κατάλογο Κομητών του Seiichi Yoshida
* Λεπτομερέστερο ιστορικό και φωτογραφίες στην *Kronk's Cometography*
* Ο 4P/Faye στη βάση δεδομένων του Κέντρου Ελασσόνων Πλανητών της IAU

Φαυ
Βερνάρδος Δ΄ του Μπάντεν-Ντούρλαχ

Ο **Βερνάρδος Δ΄**, γερμ. Bernhard IV (1517 - 20 Ιανουαρίου 1553) από τον Οίκο του Τσέρινγκεν ήταν μαργράβος του Μπάντεν-Ντούρλαχ (1552-1553).

## Βιογραφία
Ήταν ο δευτερότοκος γιος του Ερνέστου μαργράβου του Μπάντεν-Ντούρλαχ και της Ελισάβετ των Χόεντσολερν, κόρης του Φρειδερίκου Α΄ μαργράβου του Βρανδεμβούργου-Άνσμπαχ.

Το 1553 απεβίωσε σε ηλικία 36 ετών και τάφηκε στο Πφόρτσχαϊμ. Ήταν άγαμος και τον διαδέχθηκε ο νεότερος αδελφός του Κάρολος Β΄ μάργραβος του Μπάντεν-Ντούρλαχ.

## Πηγές
* Johann Christian Sachs: Einleitung in die Geschichte der Marggravschaft und des marggrävlichen altfürstlichen Hauses Baden, Karlsruhe, 1764–1770, vol. 4, p. 73 - 75

## Παραπομπές


Κατηγορία:Οίκος του Τσέρινγκεν
5D/Μπρόρσεν

Ο **Κομήτης Μπρόρσεν** (*5D/Brorsen*) ήταν περιοδικός κομήτης με περίοδο περιφοράς γύρω από τον Ήλιο 5,46 γήινα έτη. Αυτή η τιμή αντιστοιχεί σε κομήτη της «Οικογένειας του Δία». Πήρε το όνομά του από τον Δανό αστρονόμο Τέοντορ Μπρόρσεν, από τον οποίο ανακαλύφθηκε στις 26 Φεβρουαρίου 1846.

## Ιστορικό
Ο κομήτης ανακαλύφθηκε μόλις μία ημέρα αφότου πέρασε από το περιήλιο της τροχιάς του και συνέχισε να πλησιάζει τη Γη, περνώντας σε μια ελάχιστη απόσταση από αυτή, 0,52 AU, στις 27 Μαρτίου. Ως αποτέλεσμα, η φαινόμενη διάμετρος της κόμης του αυξήθηκε: ο Ιούλιος Σμιτ το εκτίμησε μεταξύ 3 και 4 λεπτών της μοίρας στις 9 Μαρτίου και μεταξύ 8 και 10 λεπτών στις 22 Μαρτίου. Κατά την τελευταία παρατήρηση του έτους εκείνου, στις 22 Απριλίου, παρουσίαζε ελάχιστη φαινόμενη κίνηση, όντας περί τις 20 μοίρες από τον Βόρειο Ουράνιο Πόλο. Μέχρι τότε, η περίοδος περιφοράς του είχε ήδη προσδιορισθεί ως 5,5 γήινα έτη. Διαπιστώθηκε ότι μία κοντινή διέλευσή του από τον Δία το 1842 τον είχε θέσει στην τροχιά στην οποία ανακαλύφθηκε.

Η σχεδόν ημιακέραια τιμή της περιόδου του κομήτη σε έτη σήμαινε ότι οι εμφανίσεις του κοντά στο περιήλιο θα εναλάσσονταν (μία ευνοϊκή και η επόμενη δυσμενής). Καθώς αναμενόταν, ο κομήτης δεν παρατηρήθηκε στην εμφάνιση του 1851, όταν δεν πλησίασε τη Γη κοντύτερα από 220 εκατομμύρια χιλιόμετρα.

Η τροχιά του κομήτη δεν είχε ακόμα προσδιορισθεί με ακρίβεια και τα πράγματα έγιναν χειρότερα από το γεγονός ότι ξαναπλησίασε τον Δία το 1854. Το 1857 ο Καρλ Κρίστιαν Μπρουνς βρήκε έναν κομήτη στις 18 Μαρτίου. Σύντομα υπολογίσθηκε η τροχιά του, οπότε διαπιστώθηκε ότι ήταν ο 5D/Brorsen, αν και οι προβλέψεις με την παλαιά τροχιά έπεφταν τρεις μήνες έξω. Ο κομήτης παρακολουθήθηκε μέχρι τον Ιούνιο του 1857, και η τροχιά του υπολογίσθηκε με μεγαλύτερη ακρίβεια.

Ο Κομήτης Μπρόρσεν παρατηρήθηκε και πάλι το 1868. Μία ακόμα προσέγγιση στον Δία μείωσε την περίοδο αρκετά ώστε να γίνει ο κομήτης ορατός το 1873. Ακολούθησε μία πολύ ευνοϊκή εμφάνιση το 1879, επιτρέποντας την παρατήρηση του κομήτη για το μεγαλύτερο χρονικό διάστημα στην ιστορία του, 4 μήνες, με διέλευση από το περιήλιο στις 31 Μαρτίου. Ο κομήτης δεν παρατηρήθηκε το 1884 εξαιτίας των συνθηκων, αλλά ούτε και το 1890, σε μία ευνοϊκή επιστροφή. Η επόμενη ευνοϊκή επιστροφή ήταν για το 1901, αλλά οι αναζητήσεις δεν εντόπισαν τον κομήτη.

Τον 20ό αιώνα, παρά την αποτυχία όλων των προσπαθειών, ο Μπράιαν Μάρσντεν υπολόγισε την τροχιά για μία πολύ ευνοϊκή εμφάνιση το 1973. Ιάπωνες αστρονόμοι αναζήτησαν εντατικά τον κομήτη, αλλά τίποτα δεν εμφανίσθηκε. Ο Μπρόρσεν θεωρείται σήμερα χαμένος κομήτης.

## Παραπομπές


## Βιβλιογραφία
* Neslusan, Lubos: «The identification of asteroid 1996 SK with the extinct nucleus of comet 5D/Brorsen», *Memorie della Società Astronomica Italiana*, ειδικός τόμ. πρακτικών Διεθνούς Συνεδρίου Παλέρμο (11-16 Ιουνίου 2001) (σε Postscript)

## Εξωτερικοί σύνδεσμοι
* Ο 5D/Brorsen στην *Kronk's Cometography*

Μπρορσεν
7P/Πονς-Βίνεκε

Ο **Κομήτης Πονς-Βίνεκε** (*7P/Pons–Winnecke*) είναι περιοδικός κομήτης με σημερινή περίοδο περιφοράς γύρω από τον Ήλιο 6,32 γήινα έτη. Αυτή η τιμή αντιστοιχεί σε κομήτη της «Οικογένειας του Δία». Πήρε το όνομά του από τον Γάλλο αστρονόμο Ζαν-Λουί Πονς από τη Μασσαλία, που τον ανεκάλυψε στις 12 Ιουνίου 1819, και από τον Γερμανό αστρονόμο Φρήντριχ Βίνεκε, από τον οποίο ανακαλύφθηκε και πάλι στις 9 Μαρτίου 1858.

Η πλέον πρόσφατη διέλευση του κομήτη από το περιήλιο της τροχιάς του έγινε στις 30 Ιανουαρίου 2015, οπότε και είχε αποχή 24 μοιρών.

Πιστεύεται ότι ο Κομήτης Πονς-Βίνεκε είναι η πηγή από την οποία προέρχονται τα μετέωρα της βροχής διαττόντων Βοωτίδες του Ιουνίου, που παρατηρείται στα τέλη Ιουνίου.

Σήμερα το περιήλιο της τροχιάς του κομήτη απέχει 1,3&nbsp;AU από τον Ήλιο, οπότε ο κομήτης δεν τέμνει την τροχιά της Γης. Κατά το αφήλιο ο κομήτης βρίσκεται λίγο έξω από την τροχιά του Δία (5,6&nbsp;AU από τον Ήλιο). Τον Ιούνιο του 1927 πέρασε σε απόσταση μόλις 6 εκατομμυρίων χλμ. (0,04&nbsp;AU) από τη Γη και το 1939 σε απόσταση 16 εκατομμυρίων χλμ. (0,11&nbsp;AU) Σε ολόκληρο τον 21ο αιώνα δεν θα πλησιάσει τη Γη τόσο πολύ όσο στις δύο αυτές περιπτώσεις.

Ο πυρήνας του κομήτη έχει εκτιμώμενες διαστάσεις περί τα 5,2&nbsp;χιλιόμετρα.

## Παραπομπές

## Εξωτερικοί σύνδεσμοι
* Τροχιακή προσομοίωση από το JPL (Java)
*Τροχιακά στοιχεία και εφημερίδα από το Κέντρο Ελασσόνων Πλανητών
* Ο 7P στον Κατάλογο Κομητών του Seiichi Yoshida
* Λεπτομερέστερο ιστορικό και φωτογραφία στην *Kronk's Cometography*
* Ερευνητική εργασία για τους πυρήνες των κομητών 7P, 14P και 92P

Πονς-Βινεκε
Κατάλογος πόλεων των Βαλτικών κρατών ανά πληθυσμό

Αυτός είναι ένας κατάλογος των πόλεων των Βαλτικών κρατών ανά πληθυσμό. Ο πληθυσμός μετράται εντός των ορίων των πόλεων σε εθνικό επίπεδο, ανεξάρτητα, από κάθε στατιστικό γραφείο, τα οποία είναι τα εξής: Latvijas Statistika (Λετονία), *Eesti Statistika* (Εσθονία), *και Lietuvos Statistika* (Λιθουανία). Από τις 30 μεγαλύτερες πόλεις στις Βαλτικές χώρες, οι 15 είναι Λιθουανικές, οι 10 Λετονικές και 5 είναι Εσθονικές.

[δεξιά|μικρογραφία|270x270εσ|2. [Βίλνιους]]
[δεξιά|μικρογραφία|270x270εσ|3. [Τάλιν]]
[δεξιά|μικρογραφία|270x270εσ|4. [Κάουνας]]
[δεξιά|μικρογραφία|270x270εσ|5. [Κλαϊπέντα]]

## Δείτε επίσης
* Κατάλογος πόλεων της Λιθουανίας
* Κατάλογος πόλεων της Λετονίας
* Κατάλογος πόλεων της Εσθονίας
* Κατάλογος μητροπολιτικών περιοχών ανά πληθυσμό
* Κατάλογος αστικών περιοχών στις Σκανδιναβικές χώρες
* Μεγαλύτερες μητροπολιτικές περιοχές στις Σκανδιναβικές χώρες
* Κατάλογος μητροπολιτικών περιοχών της Σουηδίας

## Παραπομπές


## Εξωτερικοί σύνδεσμοι
* ISPV Pasvaldibas iedzivotaju skaits pagasti.pdf (λετονικά)
* The Statistical Yearbook of Lithuania 2010
* Nuolatinių gyventojų skaičius apskrityse ir savivaldybėse 201* liepos 1 d.

Κατηγορία:Πόλεις της Εσθονίας
Κατηγορία:Πόλεις της Λετονίας
Κατηγορία:Πόλεις της Λιθουανίας
Διοργανώσεις Ε.Π.Σ. Ηλείας 1989–90

Για την περίοδο 1989-90, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Πρωταθλήτρια αναδείχθηκε η Π.Α.Ε. Πύργος η οποία σε αγώνες μπαράζ κέρδισε την άνοδο στην Δ εθνική.

## Πρωτάθλημα

Η περίοδος 1989-90 ήταν η 21η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α κατηγορία
* Β κατηγορία (3 όμιλοι)
* Γ κατηγορία (3 όμιλοι)

### Α κατηγορία
Στην Α κατηγορία συμμετείχαν 16 ομάδας από την Ηλεία.

### Β κατηγορία
Στην Β κατηγορία μετείχαν 36 ομάδες χωρισμένες σε 3 ομίλους.

#### 1ος όμιλος

#### 2ος όμιλος

#### 3ος όμιλος

### Γ κατηγορία
Στην Γ κατηγορία μετείχαν 33 ομάδες χωρισμένες σε 3 ομίλους.

#### 1ος όμιλος

Α.Ο Κουτσοχέρα-Ατρόμητος Βουνάργου είχαν -4 βαθμούς, Ωλενιακός-Α.Ο Αγίου Γεωργίου είχαν -2.

#### 2ος όμιλος

ο Κένταυρος Λάλα είχε -4 βαθμούς, Α.Ο Νεοχωρίου-Απόλλων Νέας Φιγαλείας-Ολυμπιάδα Γουμέρου είχαν -2 βαθμούς. Ο Κεραυνός Καλλικώμου αποβλήθηκε από το πρωτάθλημα.

#### 3ος όμιλος

Αχιλλέας Νεοχωρίου-Αετός Κέντρου είχαν -5 βαθμούς, Α.Ο Σιμόπουλο -2, Ο Ίφιτος Λευκοχωρίου δεν συμμετείχε.

## Κύπελλο Ηλείας
**Τελικός**

28 Φεβρουαρίου 1990 **[[Α.Σ. Αίας Γαστούνης|Αίας Γαστούνης]]** - **[[Α.Ο. Αστέρας Αμαλιάδας - Πανόπουλο|Αστέρας Αμαλιάδας]]** 0-0 (4-3 πέναλτι) - εθνικό στάδιο Πύργου -

## Εξωτερικοί σύνδεσμοι
*https://web.archive.org/web/20170303123848/https://proini.news/sports/
*http://pyrgosfootballhistory.blogspot.gr/

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 1989-1990
Κατηγορία:Εγχώρια ποδοσφαιρικά κύπελλα 1989-1990
Ιάκωβος Γ΄ του Μπάντεν-Χάχμπεργκ

Ο **Ιάκωβος Γ΄**, γερμ. Jacob III (26 Μαΐου 1562 - 17 Αυγούστου 1590) από τον Οίκο του Τσέρινγκεν ήταν μαργράβος του Μπάντεν-Χάχμπεργκ (1584-1590).

## Βιογραφία
Ήταν ο τρίτος γιος του Καρόλου Β΄, μαργράβου του Μπάντεν-Ντούρλαχ και της Άννας των Βίττελσμπαχ, κόρης του Ρούπρεχτ, κόμη του Παλατινάτου-Φέλντεντς.

Το 1590 απεβίωσε σε ηλικία 28 ετών και τάφηκε στο ναό του Αγ. Μιχαήλ του Πφόρτσχαϊμ. Δεν είχε άρρενες απογόνους και το Χάχμπεργκ περιήλθε στον μεγαλύτερο αδελφό του Ερνέστο Φρειδερίκο, μαργράβο του Μπάντεν-Ντούρλαχ.

## Οικογένεια
Νυμφεύτηκε το 1582 την Ελισάβετ, κόρη του Φλόρις Α΄, κόμη του Πάλλαντ-Κούλεμποργκ και είχε τέκνα:
* Άννα 1585-1649, παντρεύτηκε τον Βόλραντ Δ΄, κόμη του Βάλντεκ-Άιζενμπεργκ
* Ερνέστος-Κάρολος 1588-1588, απεβίωσε σε ηλικία τριών μηνών
* Ιακωβαία 1589-1625
* Ερνέστος-Ιάκωβος 1590-1591

## Πηγές
* James III - Colloquium at Emmendingen in 1590
* Johann Pistorius the Younger
* Biographisch-Bibliographisches Kirchenlexikon

## Παραπομπές


Κατηγορία:Οίκος του Τσέρινγκεν
Ταμπασαράνοι

Οι **Ταμπασαράνοι** (ενδώνυμο: табасаран) είναι μια φυλή που ζει στο νοτιοανατολικό Νταγκεστάν. Σύμφωνα με την ρωσική απογραφή του 2002, στη Ρωσία κατοικούσαν 131.785 Ταμπασαράνοι. Μιλούν τα Ταμπασαρανικά, καθώς και τα λεζγικά, τα αζερικά και τα ρωσικά. Είναι Μουσουλμάνοι Σουνίτες. Ζουν κυρίως σε περιοχές κοντά στους Λεζγκί. Η πλειοψηφία τους ασχολείται με τη γεωργία. Έχουν αναπτύξει τις τέχνες, ειδικά τη σιδηρουργική. 

## Παραπομπές

Κατηγορία:Νταγκεστάν
Κατηγορία:Εθνοτικές ομάδες στο Νταγκεστάν
Κατηγορία:Μουσουλμανικές κοινότητες της Ρωσίας
Κατηγορία:Λαοί του Καυκάσου
Φρειδερίκος Α΄ της Βάδης

Ο **Φρειδερίκος Α΄ του Μπάντεν** μπορεί να αναφέρεται στα εξής πρόσωπα:

* Φρειδερίκος Α΄ της Βάδης (1249-1268) μάργραβος του Μπάντεν
* Φρειδερίκος Α΄ της Βάδης (1826-1907) μέγας δούκας του Μπάντεν
Ερνέστος Φρειδερίκος της Βάδης-Ντούρλαχ

Ο **Ερνέστος-Φρειδερίκος**, γερμ. Ernst-Friedrich (17 Οκτωβρίου 1560 - 14 Απριλίου 1604) από τον Οίκο του Τσέρινγκεν ήταν μαργράβος του Μπάντεν-Ντούρλαχ (1584-1604).

## Βιογραφία
Ήταν ο πρωτότοκος γιος του Καρόλου Β΄ μαργράβου του Μπάντεν-Ντούρλαχ και της Άννας των Βίττελσμπαχ, κόρης του Ροβέρτου κόμη του Παλατινάτου-Φέλντεντς.

Το 1604 απεβίωσε στο Ρέμχινγκεν σε ηλικία 44 ετών. Ήταν άτεκνος και τον διαδέχθηκε ο νεότερος αδελφός του Γεώργιος-Φρειδερίκος.

## Οικογένεια
Νυμφεύτηκε το 1585 την Άννα των Σίρκσενα, κόρη του Έντσαρντ Β΄ κόμη της Ανατολικής Φρισίας· δεν απέτησαν απογόνους.

## Πηγές
* Hans Jürgen Rieckenberg (1977), Neue Deutsche Biographie (NDB) (in German), 11, Berlin: Duncker & Humblot, pp. 220–221
* Arthur Kleinschmidt (1882), Markgrafs von Baden-Durlach", Allgemeine Deutsche Biographie (ADB) (in German), 15, Leipzig: Duncker & Humblot, pp. 233–237

## Παραπομπές


Κατηγορία:Οίκος του Τσέρινγκεν
Έλσα Τζιν

Η **Έλσα Τζιν**, γεννήθηκε το 1996 στο Οχάιο της Αμερικής και είναι Αμερικανίδα ηθοποιός πορνογραφικών ταινιών.

## Παιδικά χρόνια
Η Έλσα Τζιν, γεννήθηκε την 1η Σεπτεμβρίου του 1996 στο North Canton του Οχάιο των Η.Π.Α. και το πραγματικό της όνομα είναι Elsa Dream Jean. Φοίτησε στο Hoover High School του Noth Canton από όπου και αποφοίτησε σε ηλικία δεκαέξι ετών. Παράλληλα με το σχολείο, εργάστηκε σε παντοπωλείο της περιοχής της καθώς και σε καφετέρια της παγκόσμιας αλυσίδας Starbucks. Φοίτησε στο Πανεπιστήμιο George Mason βοηθός χειρουργού, αλλά μόνο για δύο έτη, μέχρι τα δεκαοκτώ της όπου σταμάτησε τις σπουδές της για να ασχοληθεί με το πορνό.

## Καριέρα
Η Έλσα Τζιν ξεκίνησε την καριέρα της στη βιομηχανία του πορνό, το 2014 σε ηλικία δεκαοκτώ ετών. Στην διάρκεια της καριέρας της, έχει συνεργαστεί με διάσημες εταιρίες και ιστοσελίδες του πορνό όπως Evil Angel , Digital Sin και Airerose Entertainment, Blacked.com , Zefporn,Team Skeet , Petite Ballerinas Fucked ,POVD και New Sensations. Το 2016  κέρδισε στα βραβεία AVN, το βραβείο Trophy.

## Παραπομπές


Κατηγορία:Αμερικανίδες ηθοποιοί πορνογραφικών ταινιών
Δεξιός Τομέας

Ο **Δεξιός Τομέας** (ουκρανικά: Правий сектор) είναι Ουκρανικό πολιτικό κόμμα και κίνημα. Ξεκίνησε το Νοέμβριο του 2013 ως παραστρατιωτική συνομοσπονδία αρκετών εθνικιστικών οργανώσεων στην εξέγερση του Euromaidan στο Κίεβο, όπου ταραχοποιοί του συμμετείχαν σε οδομαχίες και συγκρούσεις με την αστυνομία. Ο συνασπισμός έγινε πολιτικό κόμμα στις 22 Μαρτίου 2014, οπότε ισχυρίστηκε ότι διέθετε περίπου 10.000 μέλη.

## Ονομασία
Η ονομασία της οργάνωσης στα ουκρανικά είναι Правий сектор, το οποίο μπορεί να μεταγραφεί ως *Πράβι Σέκτορ* και να μεταφραστεί ως *Δεξιός Τομέας*. (Τα μέσα μαζικής ενημέρωσης συχνά το μεταγράφουν ως *Πράβι Σέκτορ* ή *Πράβιι Σέκτορ*.) Η ονομασία προέρχεται από την προσπάθεια της ομάδας να προστατεύσει τη δεξιά παράταξη των διαδηλωτών του Euromaidan κατά τη διάρκεια των διαμαρτυριών.

## Συστατικές ομάδες
Οι ακαδημαϊκές πηγές και οι πηγές των μέσων ενημέρωσης περιέγραψαν μερικές από τις συστατικές ομάδες του Δεξιού Τομέα, ως εθνικιστικές, υπερεθνικιστικές, νεοφασιστικές, νεοναζιστικές, ακροδεξιές, υπερσυντηρητικές, ή παραστρατιωτικές. Μια πλειονότητα ή πλειοψηφία των μελών του Δεξιού Τομέα ανήκουν σε οπαδούς ποδοσφαίρου ή δεν έχουν συγκεκριμένη υπαγωγή.

## Παραπομπές


## Εξωτερικοί σύνδεσμοι

*

Κατηγορία:Ουκρανικά πολιτικά κόμματα
Κατηγορία:Νεοναζισμός
Αντριάνα Τσέτσικ

Η **Αντριάνα Τσέτσικ** γεννήθηκε στις 4 Νοεμβρίου 1991 στο Downingtown της Πενσυλβανίας και είναι Αμερικανίδα ηθοποιός ταινιών πορνό. Ξεκίνησε την καριέρα της στη βιομηχανία του πορνό το 2013 και είναι μία από τις πιο δημοφιλείς ηθοποιούς ερωτικών ταινιών στον κόσμο, αριθμώντας πάνω από 150 ταινίες όπου έχει συμμετάσχει.

## Παιδικά χρόνια
αριστερά|μικρογραφία|332x332εσ|Η Αντριάνα Τσέτσικ μαζί με την επίσης ηθοποιό ερωτικών ταινιών Μπράντι Άνιστον, στο Νιου Τζέρσεϊ στις 6 Οκτωβρίου του 2013.
Η Αντριάνα Τσέτσικ, γεννήθηκε στις 4 Νοεμβρίου του 1991 στη Πενσυλβανία των Η.Π.Α. ως Dezarae Kristina Charles, ενώ έχει Αγγλική, Ρωσική και Σερβική καταγωγή. Το επώνυμό της, το υιοθέτησε από τον σκηνοθέτη ταινιών τρόμου, David Chechik. Μεγάλωσε σε ανάδοχες οικογένειες, γι&apos;αυτό τον λόγο τα παιδικά της χρόνια τα έζησε σε πολλά μέρη της Αμερικής. Σπούδασε Βιοχημεία στο Πανεπιστήμιο του Drexel, αλλά διέκοψε τις σπουδές τις για να ασχοληθεί με το πορνό. 

## Καριέρα
Η Αντριάνα Τσέτσικ, ξεκίνησε την καριέρα της στη βιομηχανία του πορνό το 2013, σε ηλικία εικοσιδύο ετών και μέχρι σήμερα έχει συνεργαστεί με πολλές διάσημες εταιρίες και ιστοσελίδες, όπως Brazzers, Vixen, Tushy, Blacked, Lethal Hardcore, New Sensations, Bangbros και Naughty America. Τον Μάιο του 2013, υπέγραψε μη αποκλειστική σύμβαση ενός έτους με την Erotique Entertainment, ενώ την ίδια χρονιά πραγματοποίησε το πρώτο της gangbang σκηνή για την ταινία &quot;Digital It &apos;s My First ...&quot;, η οποία κυκλοφόρησε στις 7 Νοεμβρίου 2013. Το 2014, η Αντριάνα γύρησε την πρώτη της τριπλή πρωκτική σκηνή για την ταινία &quot;2014 Gangbang Me&quot;, ενώ στις 5 Σεπτεμβρίου της ίδιας χρονιάς, δημιούργησε τη δική της ιστοσελίδα, με όνομα AdrianaChechik.com . Επίσης, τον Αύγουστο του 2014 εμφανίστηκε στο The Howard Stern Show και ένα μήνα αργότερα, τον Σεπτέμβριο του ίδιου έτους, εμφανίστηκε στη σελίδα &quot;Sexy / Skanky&quot; του περιοδικού Cosmopolitan για τον μήνα Σεπτέμβριο. Το 2015,  κέρδισε στα βραβεία AVN Awards το βραβείο για την καλύτερη σκηνή πρωκτικού σεξ και την πιο εξωφρενική σεξουαλική σκηνή. Η Αντριάνα Τσέτσικ κατά την διάρκεια της καριέρας της, έχει κερδίσει περίπου δώδεκα βραβεία πορνογραφίας με πάνω από 50 υποψηφιότητες, διεκδικώντας και τον τίτλο της καλύτερης γυναικείας ερμηνείας, για το έτος 2017.

## Προσωπική ζωή
Η Αντριάνα Τσέτσικ έχει ύψος 5 πόδια και 2 ίντσες, πράσινα μάτια και διαθέτει ένα γυμνασμένο και καλλίγραμμο σώμα, με μετρήσεις 32Β-25-34. Της αρέσει να παρακολουθεί τρομακτικές ταινίες με πιο αγαπημένη της, την ταινία Texas Massacre Chainsaw και να παίζει Call of Duty Black Ops.

## Παραπομπές


## Πηγές
* http://bestporn.net/pornstars/adriana-chechik/ 

Κατηγορία:Αμερικανίδες ηθοποιοί πορνογραφικών ταινιών
Βίλα Πετρίδη

Η **Βίλα Πετρίδη**, ή αρχοντικό οδού Αναγεννήσεως, είναι διατηρητέα έπαυλη στη Θεσσαλονίκη. Χτίστηκε μεταξύ του 1900 και του 1910 στο δυτικό τμήμα της πόλης. Βρίσκεται στη συμβολή των οδών 26ης Οκτωβρίου, Αναγεννήσεως, Καζαντζάκη και Ταντάλου απέναντι από τα Δικαστήρια, όπου παλιά άρχιζε η παραθαλάσσια περιοχή του Κήπου των Πριγκήπων (Μπεχτσινάρι). Η ίδρυση του Κήπου των Πριγκήπων και η σύνδεση του αργότερα με το τραμ (τέρμα), έδωσε στην περιοχή σημαντικό χαρακτήρα με τη συγκέντρωση κόσμου, περιπατητών, καθώς και διαφόρων ορχηστρών που ψυχαγωγούσαν το κοινό.

Κρίθηκε διατηρητέο κτίριο το 1984 από το Υπουργείο Πολιτισμού, ως έργο τέχνης που χρήζει ειδικής κρατικής προστασίας και περιήλθε στον Δήμο Θεσσαλονίκης. Το 1995 με πρωτοβουλία του Δήμου ανατέθηκε η μελέτη αποκατάστασης. Οι εργασίες αποκατάστασης ξεκίνησαν το 2006. Ακολούθως συμπεριλήφθηκε και η ανάπλαση του περιβάλλοντα χώρου του νεοκλασικού κτιρίου και τελικά το έργο ολοκληρώθηκε τον Οκτώβριο του 2013. Το κτίριο είναι χώρος πολιτισμού του Δήμου Θεσσαλονίκης όπου  λαμβάνουν χώρα εκδηλώσεις των Δημητρίων και της Μπιενάλε Σύγχρονης Τέχνης Θεσσαλονίκης.

## Περιγραφή
thumb|Η Βίλα Πετρίδη, το αρχοντικό οδού Αναγεννήσεως.
Το κτίριο είναι δείγμα ρεύματος εκλεκτιστικού ύφους αρχιτεκτονικής με επιδράσεις Αρ Νουβό, όπως τα καμπύλα στηθαία, τα φυσικά μοτίβα, οι ανάγλυφες διακοσμήσεις, οι περίτεχνες ζωγραφισμένες μπορντούρες στους εσωτερικούς τοίχους και τα ξυλόγλυπτα φουρούσια και οι πόρτες, τα οποία και προκύψανε μετά την αναστήλωση του 2014.

Αποτελείται από υπόγειο, ισόγειο, όροφο και τμήμα  δεύτερου  ορόφου (σοφίτα).

Η κύρια όψη του, στην οδό  Αναγεννήσεως, είναι συμμετρική και οργανώνεται σε τριμερή διάταξη με προβολή του κεντρικού τμήματος. Ανάλογη οργάνωση παρουσιάζει και η ΝΑ όψη. Οι όψεις του κτιρίου έχουν πλήθος ανάγλυφων διακοσμήσεων από φυτικά και ανεικονικά μοτίβα και  κορνίζες με επιχρίσματα. Οι ορατές ξύλινες κατασκευές είναι επιμελημένες και περίτεχνες, θυμίζοντας ιαπωνικές επιρροές, ενώ μοναδικό στοιχείο αποτελούν οι διαφοροποιήσεις του ανάγλυφου διάκοσμου από ισόγειο σε όροφο και από όψη σε όψη. Τα παράθυρα φέρουν γραμμικό πλαίσιο με διαφορετικά ανάγλυφα κοσμήματα στην ποδιά και στο πάνω μέρος σε όροφο, ισόγειο, κύρια και πλάγια όψη. Την επίστεψη του κτιρίου αποτελεί κορνίζα και συμπαγές στηθαίο με καμπύλα τμήματα, που διακόπτονται από πεσσούς στην προέκταση των παραστάδων.

## Παραπομπές


Κατηγορία:Κτίρια και κατασκευές στη Θεσσαλονίκη
Κατηγορία:Διατηρητέα κτίρια στη Θεσσαλονίκη
Κατηγορία:Πολιτισμός στη Θεσσαλονίκη
Διοργανώσεις Ε.Π.Σ. Ηλείας 1997–98

Για την περίοδο 1997-98, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Πρωταθλήτρια αναδείχθηκε η Α.Ε.Κ Πύργου η οποία εξασφάλισε την άνοδο στην Δ εθνική κατηγορία.

## Πρωτάθλημα

Η περίοδος 1997-98 ήταν η 29η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α κατηγορία
* Β κατηγορία (3 όμιλοι)
* Γ κατηγορία (3 όμιλοι)

### Α κατηγορία
Στην Α κατηγορία μετείχαν 18 ομάδες

* ο Πηνειακός είχε 4 μηδενισμούς και -9 βαθμούς
* ο Απόλλων Γαστούνης είχε ένα μηδενισμό και -3 βαθμούς

### Β κατηγορία
στην Β κατηγορία μετείχαν 42 ομάδες σε 3 ομίλους

#### 1ος όμιλος

* ο Απόλλων Δουνέϊκων δεν κατήλθε στο πρωτάθλημα

#### 2ος όμιλος

#### 3ος όμιλος

### Γ κατηγορία
Στην Γ κατηγορία πήραν μέρος 28 ομάδας

#### 1ος όμιλος

#### 2ος όμιλος

#### 3ος όμιλος

## Κύπελλο Ηλείας
**Τελικός**

25 Μαρτίου 1998 **[[Α.Ο. Αστέρας Αμαλιάδας - Πανόπουλο|Αστέρας Αμαλιάδας]]** - **[[ΑΕΚ Πύργου|Α.Ε.Κ Πύργου]]** 0-0 (5-4 πέναλτι) - εθνικό στάδιο Πύργο -

## Εξωτερικοί σύνδεσμοι
*https://web.archive.org/web/20170303123848/https://proini.news/sports/
*http://pyrgosfootballhistory.blogspot.gr/

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 1997-1998
Κατηγορία:Εγχώρια ποδοσφαιρικά κύπελλα 1997-1998
Νάτσο Μονρεάλ

O **Νάτσο Μονρεάλ** (*Nacho Monreal*, 26 Φεβρουαρίου 1986) είναι Ισπανός ποδοσφαιριστής που αγωνίζεται ως αμυντικός στη Ρεάλ Σοσιεδάδ και στην
Εθνική Ισπανίας.

## Καριέρα
### Σε συλλόγους
Η επαγγελματική του καριέρα ξεκίνησε το 2005 από τη δεύτερη ομάδα της Οσασούνα και το 2006 μετέβη στην πρώτη, όπου έμεινε το 2011. Στη συνέχεια, έπαιξε στη Μάλαγα για δύο χρόνια. Τον Ιανουάριο του 2013 υπέγραψε στην Άρσεναλ, με την οποία κατέκτησε τρία Κύπελλα Αγγλίας και τρία Κομιούνιτι Σιλντ. Τον Αύγουστο του 2019 υπέγραψε στη Ρεάλ Σοσιεδάδ για δύο χρόνια.

### Στην εθνική ομάδα
Στην Εθνική Ισπανίας παίζει από το 2009. Συμμετείχε στο Κύπελλο Συνομοσπονδιών 2013, όπου η Ισπανία ήταν φιναλίστ.  Πέτυχε το πρώτο του γκολ με την ομάδα το 2016, στον αγώνα με τη Βόρεια Μακεδονία για τα προκριματικά του Μουντιάλ του 2018. Επελέγη στην αποστολή της ομάδας στο Μουντιάλ του 2018.

## Παραπομπές


Κατηγορία:Ισπανοί ποδοσφαιριστές
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Ρεάλ Σοσιεδάδ
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές ΚΑ Οσασούνα
Κατηγορία:Ποδοσφαιριστές Μάλαγα ΚΦ
Κατηγορία:Ποδοσφαιριστές Πριμέρα Ντιβιζιόν
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Παγκοσμίου Κυπέλλου 2018
Πατριώτης της Ουκρανίας

Ο **Πατριώτης της Ουκρανίας** (ουκρανικά: Патріот України) ήταν ουκρανική ακραία εθνικιστική οργάνωση. Έχει διακόψει τη λειτουργία της από τον Δεκέμβριο του 2014. Η ομάδα περιγράφηκε με ρατσιστικές και νεοναζιστικές πολιτικές πεποιθήσεις. 

Αποτελούσε μια παραστρατιωτική πτέρυγα της Εθνικοσοσιαλιστικής Συνέλευσης της Ουκρανίας (СНА), μιας συνάθροισης νεοναζιστικών οργανώσεων και ομάδων που ιδρύθηκαν το 2008 και μοιράζονται την Ναζιστική ιδεολογία και συμφωνούν να οικοδομήσουν ένα εθνικό και κοινωνικό κράτος στην Ουκρανία. 

Τόσο ο «Πατριώτης της Ουκρανίας» όσο και ο СНА ασκούν πολιτική βία κατά των μειονοτήτων και των πολιτικών αντιπάλων τους. 

Η προέλευση του "Πατριώτη της Ουκρανίας" μπορεί να ανιχνευθεί στο Λβιβ όπου υπάρχει ο *Σύνδεσμος Υπσστήριξης* για τις Ένοπλες Δυνάμεις και το Πολεμικό Ναυτικό της Ουκρανίας, στις 10 Ιουνίου 1996 ως ένωση πολιτών με αριθμό εγγραφής 375.

Ο ηγέτης του "Πατριώτη της Ουκρανίας" και της Εθνικοσοσιαλιστικής Συνέλευσης είναι ο Αντρίι Μπιλέτσκι. Σε συνέντευξη στην LB.ua  (Left Bank) στις 10 Δεκεμβρίου 2014, ο Μπιλέτσκι ανακοίνωσε ότι ο Πατριώτης της Ουκρανίας ως πολιτική οργάνωση ανέστειλε τις δραστηριότητές της λόγω της πολεμικής κατάστασης στη χώρα και διαλύθηκε κατά κύριο λόγο εντός του Τάγματος Αζόφ.

## Ιδεολογία
Ο *Πατριώτης της Ουκρανίας* προώθησε μια ακραία εθνικιστική, ρατσιστική και νεοναζιστική πλατφόρμα, που περιλαμβάνει:

*Ρατσισμός 
*Νεοναζισμός
*Εθνικό Κράτος
*Αντι-παγκοσμιοποίηση
*Εθνική αλληλεγγύη
*Απολυταρχισμός, Απόρριψη της δημοκρατίας και του φιλελευθερισμού
*Αντίθεση στον μαρξισμό, τον κομμουνισμό, τον μπολσεβικισμό.
*Μιλιταρισμός
*Μεγάλη Ουκρανία

## Παραπομπές


## Εξωτερικοί σύνδεσμοι
* patriotukr.org.ua. Archived on Oct 17, 2014.
* patrioty.org.ua

Κατηγορία:Πολιτική της Ουκρανίας
Κατηγορία:Ουκρανικά πολιτικά κόμματα
Κατηγορία:Νεοναζισμός
Αλκαζάρ (αποσαφήνιση)

Η ονομασία **Αλκαζάρ** μπορεί να αναφέρεται στα παρακάτω θέματα:

; Ελλάδα
* Αλκαζάρ (Θεσσαλονίκη), παλιό μουσουλμανικό τζαμί
* Αλκαζάρ (Λάρισα), κεντρικό πάρκο
* Στάδιο Αλκαζάρ, ποδοσφαιρικό γήπεδο στην Λάρισα

; Ισπανία
* Αλκαζάρ της Σεγόβια, ανάκτορο
* Αλκαζάρ της Σεβίλλης, κάστρο
* Αλκαζάρ του Τολέδο, κάστρο
* Βασιλικό Αλκάθαρ της Γουαδαλαχάρα, κάστρο
Πρέιλι

Το **Πρέιλι** (λετονικά: Preiļi, γερμανικά: Prely, ρωσικά: Прейли, επίσης γνωστό ως *Прели*) είναι μια πόλη στη Λετονία. Είναι το διοικητικό κέντρο του δήμου Πρέιλι. 

## Ιστορία
Το Πρέιλι είναι ένας από τους παλαιότερους οικισμούς στη Λετονία. Αναφέρθηκε πρώτη φορά σε γραπτές πηγές το 1250. Το 1897 το Πρέιλι είχε πληθυσμό 2104 κατοίκων. Το Πρέιλι απέκτησε δικαιώματα πόλης το 1928. Το 1935 ζούσαν 1662 κάτοικοι στο Πρέιλι από τους οποίους το 50.97% ήταν Εβραίοι. Μετά τον Δεύτερο Παγκόσμιο Πόλεμο ο πληθυσμός είχε μειωθεί σε λιγότερο από 1000 άτομα. Κατά τη διάρκεια της σοβιετικής εποχής, πολλοί εργάτες από τη Ρωσία και τη Λευκορωσία άρχισαν να εργάζονται στο Πρέιλι και ο πληθυσμός έφτασε στους 9.421 κατοίκους το 1989.
μικρογραφία|
Μνημείο της οικογένειας φον Μπορχ στο πάρκο της πόλης
μικρογραφία|Ερείπια του Παλατιού του Πρέιλι

## Δημογραφικά στοιχεία

## Δείτε επίσης
* Κατάλογος πόλεων της Λετονίας

## Παραπομπές


## Εξωτερικοί σύνδεσμοι
* 

Κατηγορία:Πόλεις της Λετονίας
Το Πνεύμα της Μποτίλιας

***Το Πνεύμα της Μποτίλιας*** ή ***Το Πνεύμα του Μπουκαλιού*** (*The Bottle Imp*) είναι διήγημα του Σκωτσέζου συγγραφέα Ρόμπερτ Λούις Στίβενσον. Δημοσιεύθηκε για πρώτη φορά το 1891. Σ' αυτό, ο πρωταγωνιστής αγοράζει μία μποτίλια που έχει μέσα της ένα δαιμόνιο, το οποίο πραγματοποιεί ευχές. Ωστόσο, η μποτίλια είναι καταραμένη. Αν ο κάτοχός της πεθάνει, το τίμημα είναι ότι η ψυχή του πάει στην κόλαση.

*Το Πνεύμα της Μποτίλιας* το έγραψε ο Ρόμπερτ Λούις Στίβενσον όταν είχε εγκατασταθεί μόνιμα στον Νότιο Ειρηνικό. 

## Ελληνικές εκδόσεις
**Το Πνεύμα της Μποτίλιας*, Κλασσικά Εικονογραφημένα Νο 1062, εκδόσεις Ατλαντίς
**Το Πνεύμα του Μπουκαλιού* (1982), εκδόσεις Γράμματα

## Παραπομπές


## Εξωτερικοί σύνδεσμοι
* 
*Εξώφυλλο στα Κλασσικά Εικονογραφημένα Mycomics

Κατηγορία:Θεωρία παιγνίων
Χόκεϊ επί πάγου στους Χειμερινούς Ολυμπιακούς Αγώνες 2018

Οι διοργανώσεις **[[χόκεϊ επί πάγου]]** των **[[Χειμερινοί Ολυμπιακοί Αγώνες 2018|Χειμερινών Ολυμπιακών Αγώνων 2018]]** διεξάγονται σε δύο χώρους εντός του Παράκτιου Συμπλέγματος Κάνγκνουνγκ στο Κάνγκνουνγκ της Νότιας Κορέας. Το Κέντρο Χόκεϊ Γκάνγκνουνγκ, χωρητικότητας 10.000 θεατών, και το Κέντρο Χόκεϊ Γκουάντονγκ, χωρητικότητας 6.000 θεατών, ενώ και τα δύο αρχικά είχαν προγραμματιστεί να ολοκληρωθούν το 2016 και φαίνεται ότι ολοκληρώθηκαν στις αρχές του 2017. Και οι δύο χώροι περιλαμβάνουν παγοδρόμια διεθνούς μεγέθους (60 με 30 μέτρα (196,85 με 98,43 πόδια).

Δώδεκα ομάδες αγωνίστηκαν στο τουρνουά ανδρών, το οποίο διεξήχθη από τις 14 έως τις 25 Φεβρουαρίου, ενώ οκτώ ομάδες αγωνίστηκαν στο γυναικείο τουρνουά, από τις 10 έως τις 22 Φεβρουαρίου. Σε μια ιστορική συμφωνία, το γυναικείο τουρνουά αποφασίστηκε  να περιλαμβάνει μια συνδυασμένη κορεατική ομάδα με ένα διευρυμένο ρόστερ.

## Μετάλλια

### Αγωνίσματα

## Παραπομπές


## Εξωτερικοί σύνδεσμοι

* Πρόγραμμα προκριματικών, στο IIHF.com.

Χοκει
2018
Κατάλογος Στρατιωτικών Βάσεων της Τουρκίας

Αυτός είναι ένας κατάλογος ο οποίος περιέχει όλες τις σημαντικές στρατιωτικές βάσεις της Τουρκίας.

Να σημειωθεί ότι υπάρχουν πολύ περισσότερες στρατιωτικές εγκαταστάσεις και μικρά αποσπάσματα του στρατού διασκορπισμένα σχεδόν σε κάθε περιοχή της χώρας, ιδιαίτερα στις ακριτικές, αλλά εδώ αναφέρονται οι αξιοσημείωτες στρατιωτικές βάσεις με στρατηγική σημασία.

## Βάσεις Στρατού Ξηράς

### [[1η Στρατιά (Τουρκία)|1η Στρατιά]]
* Στρατώνας Σελιμιγιέ (Κωνσταντινούπολη)

### [[2η Στρατιά (Τουρκία)|2η Στρατιά]]

### [[3η Στρατιά (Τουρκία)|3η Στρατιά]]

### [[Στρατιά Αιγαίου]]

### [[Συρία]]
Οι βάσεις αυτές κατασκευάστηκαν για την αντιμετώπιση του Ισλαμικού Κράτους και του Κουρδικού Εργατικού Κόμματος κατά τον μαινόμενο Συριακό Εμφύλιο Πόλεμο.

# Στρατιωτική Βάση Αλ-Μπαμπ
# Στρατιωτική Βάση Αλ-Ράι
# Στρατιωτική Βάση Αχταρίν
# Στρατιωτική Βάση Τζαράμπλους
# Στρατιωτική Βάση Ατμέ
# Στρατιωτική Βάση Νταράτ Ίτσα

### [[Ιρακινό Κουρδιστάν]]
* Στρατιωτική Βάση Μπαμαρνί

### Κατεχόμενο μέρος Κύπρου

### [[Κατάρ]]
Η βάση αυτή κατασκευάστηκε μετά τον αποκλεισμό του Κατάρ ως μέρος της αμυντικής συνεργασίας μεταξύ των δύο χωρών. Εκεί βρίσκονται μόνιμα σταθμευμένοι 3.000 στρατιωτικοί.

* Τουρκική Στρατιωτική Βάση στο Κατάρ

### [[Σομαλία]]
* Τουρκική Στρατιωτική Βάση στη Σομαλία

## Ναύσταθμοι

# Ναύσταθμος Αλεξανδρέττας
# Ναύσταθμος Ακσάζ (Μαρμαρίς) - βάση με φρεγάτες, κορβέττες, αποβατικά και ειδικών δυνάμεων
# Ναύσταθμος Φώκαιας (Σμύρνη) - βάση ταχυπλόων αποβατικών και ειδικών δυνάμεων
# Ναύσταθμος Αρτάκης - βάση ναρκοθετιδών και ναρκαλιευτών
# Ναυσταθμος Γκιολτσούκ (Νικομήδεια) - η κεντρική βάση
# Ναύσταθμος Μπαρτίν- βάση υποβρυχίων
# Ναύσταθμος Πασαλιμάνι (Αυλώνας, Αλβανία) ο ναύσταθμος χρησιμοποιείται από την Τουρκία χωρίς όμως να της ανήκει

## Αεροπορικές Βάσεις

# Αεροδρόμιο Μουρτέντ (Άγκυρα)
# Αεροδρόμιο Μπαλικεσίρ
# Αεροδρόμιο Πανόρμου
# Αεροδρόμιο Τσιγλί (Σμύρνη)
# Αεροδρόμιο Ντιγιάρμπακιρ
# Αεροδρόμιο Γκιολτσούκ (Νικομήδεια)
# Αεροδρόμιο Μαλάτειας
# Αεροδρόμιο Ερκιλέτ (Καισάρεια)
# Αεροδρόμιο Εσκισεχίρ
# Αεροδρόμιο Ετιμεσγκούτ (Άγκυρα)
# Αεροδρόμιο Γκαζιεμίρ (Σμύρνη)
# Αεροδρόμιο Ιντζιρλίκ
# Αεροδρόμιο Ικόνιου
# Αεροδρόμιο Μυρσυφώνης
# Αεροδρόμιο Μπατμάν (UAV)
# Αεροδρόμιο Αλεμντάγ (βαλλιστικοί πύραυλοι)

## Χάρτες









## Δείτε Επίσης
* Κατάλογος Στρατιωτικών Βάσεων της Ελλάδας

Κατηγορία:Τουρκικές Ένοπλες Δυνάμεις
*
Drawing Restraint 9 (άλμπουμ)

Το ***The Music from Matthew Barney's Drawing Restraint 9*** (γνωστό και ως ***Drawing Restraint 9***) είναι το δεύτερο σάουντρακ άλμπουμ της Ισλανδής Μπιορκ, σε συνεργασία με τον τότε σύντροφό της Μάθιου Μπάρνεϊ για την ομότιτλη ταινία του. Κυκλοφόρησε στις 25 Ιουλίου 2005 στο Ηνωμένο Βασίλειο, ενώ ένα μήνα μετά, στις 23 Αυγούστου έγινε διαθέσιμο και στις Ηνωμένες Πολιτείες. 

Για αυτό το άλμπουμ, η Μπιορκ ταξίδεψε στην Ιαπωνία, προκειμένου να μελετήσει την αρχαία ιαπωνική μουσική. Αρκετά τραγούδια δημιουργήθηκαν με τον ήχο του *[[shō]]*, ενός ιαπωνικού οργάνου. Τα φωνητικά της εμφανίζονται μόνο στα κομμάτια "Bath", "Storm", και "Cetacea". Επίσης, το "Hunter Vessel" χρησιμοποιήθηκε ξανά στο άλμπουμ της Volta, στα κομμάτια "Vertebræ by Vertebræ" και "Declare Independence". 

Το άλμπουμ επανακυκλοφόρησε σε DualDisc το 2006, με 5.1 DTS surround ήχο στη DVD πλευρά του, κι ένα επιπλέον τραγούδι, το "Petrolatum". Αυτή η εκδοχή του συμπεριλήφθηκε στο box set της Μπιορκ με τίτλο ''Surrounded'' .

## Λίστα τραγουδιών

### Το άλμπουμ
Όλα τα τραγούδια γράφτηκαν από τη Μπιορκ, εκτός από τα σημειωμένα.

Στην DualDisc εκδοχή τα τραγούδια είναι 12. Υπάρχει το επιπλέον "**Petrolatum**" στο Νο.2 και έπειτα η λίστα συνεχίζεται όπως η παραπάνω.

### Η ταινία
Η ακόλουθη λίστα είναι το πλήρες σάουντρακ της ταινίας, με τη σειρά που τα τραγούδια ακούγονται σε αυτή. Τα 6 επιπλέον κομμάτια δεν συμπεριλήφθηκαν στο άλμπουμ, γιατί είναι είτε απλώς ορχηστρικά, είτε διαφοροποιήσεις των κανονικών τραγουδιών.
# "Gratitude" (Barney, Björk) – 4:59
# "Petrolatum" – 6:10
# "Haf"
# "Pearl" – 3:43
# "Nisshin Maru" (Valgeir Sigurðsson) – 2:41
# "Host" (Mark Bell) – 5:50
# "Bath" (Björk, Akira Rabelais) – 5:07
# "Aposiopesis" (Akira Rabelais) – 5:16
# "Hunter Vessel" – 6:36
# "Shimenawa" – 2:48
# "Vessel Shimenawa" – 1:54
# "Repose" (Valgeir Sigurðsson);- 8:49
# "Storm" (Björk, Leila) – 5:32
# "Holographic Entrypoint" (Barney) – 9:57
# "Ambergris March" – 3:57
# "Field Inversion";- 1:00
# "Cetacea" (Barney, Björk) – 3:12
# "Antarctic Return" – 4:18

## Παραπομπές


Κατηγορία:Άλμπουμ του 2005
Κατηγορία:Μπιορκ
Κατηγορία:Άλμπουμ της Μπιορκ
Αστρίτ Αϊντάρεβιτς

Ο **Αστρίτ Αϊντάρεβιτς** (*Astrit Ajdarević*, 17 Απριλίου 1990) είναι Κοσοβάρος ποδοσφαιριστής που αγωνίζεται ως μέσος στην D.I.F και στην Εθνική Αλβανίας.

## Καριέρα
### Σε συλλόγους
Η καριέρα του ξεκίνησε το 2006 από τη σουηδική Φάλκενμπεργκς. Το 2009 πήρε μεταγραφή για τη Λίβερπουλ και στη συνέχεια για τη Λέστερ. Στην πορεία, έπαιξε σε διάφορες ομάδες, μεταξύ αυτών η Σταντάρ Λιέγης και η Χέλσινγκμποργκ. Από τον Δεκέμβριο του 2016 είναι παίκτης της ΑΕΚ, με την οποία έφτασε στον τελικό του Κυπέλλου το 2017. Στη συνέχεια έφυγε ως ελεύθερος και συνέχισε την καριέρα του στην D.I.F και κατέκτησε το 2019 το πρωτάθλημα Σουηδίας.

### Στις εθνικές ομάδες
Ο Αϊντάρεβιτς έπαιξε στις εθνικές ομάδες U17, U19, U21 και U23 της εθνικής Σουηδίας, καθώς εγκαταστάθηκε εκεί με την οικογένειά του όταν ήταν δύο ετών. Με την ομάδα U23 έπαιξε στους Ολυμπιακούς Αγώνες του 2016. Το 2017 δήλωσε πως θέλει να αγωνιστεί με την Εθνική Αλβανίας και έκανε το ντεμπούτο του σε έναν φιλικό αγώνα με την Τουρκία.

## Παραπομπές


Κατηγορία:Αλβανοί ποδοσφαιριστές
Κατηγορία:Ποδοσφαιριστές Εθνικής Αλβανίας
Κατηγορία:Κοσοβάροι
Κατηγορία:Σουηδοί ποδοσφαιριστές
Κατηγορία:Ποδοσφαιριστές Εθνικής Σουηδίας Κ17
Κατηγορία:Ποδοσφαιριστές Εθνικής Σουηδίας Κ19
Κατηγορία:Ποδοσφαιριστές Εθνικής Σουηδίας Κ21
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Λέστερ Σίτι
Κατηγορία:Ποδοσφαιριστές Έρεμπρο ΣΚ
Κατηγορία:Ποδοσφαιριστές ΙΦΚ Νόρσεπιγκ
Κατηγορία:Ποδοσφαιριστές Σταντάρ Λιέγης
Κατηγορία:Ποδοσφαιριστές Τσάρλτον Αθλέτικ
Κατηγορία:Ποδοσφαιριστές Χέλσινγκμποργκς ΙΦ
Κατηγορία:Μέσοι ποδοσφαιριστές
Κατηγορία:Ξένοι ποδοσφαιριστές στην Ελλάδα
Κατηγορία:Σουηδοί ποδοσφαιριστές στο εξωτερικό
Κατηγορία:Ξένοι ποδοσφαιριστές στο Βέλγιο
Νέτα Μπαρζιλάι

Η **Νέτα Μπαρζιλάι** (22 Ιανουαρίου 1993-) είναι Ισραηλινή τραγουδίστρια. Στις 12 Μαΐου 2018 εκπροσώπησε το Ισραήλ με το τραγούδι "Toy" στον Διαγωνισμό Τραγουδιού της Eurovision 2018 στη Λισαβόνα της Πορτογαλίας, όπου κατέκτησε την πρώτη θέση με 529 βαθμούς και σηματοδότησε την τέταρτη νίκη του Ισραήλ στον Διαγωνισμό Τραγουδιού της Eurovision (μετά το 1978, 1979 και 1998). Κέρδισε στην πέμπτη σεζόν του *[[HaKokhav HaBa]]*.

## Βιογραφία
Η Μπαρζιλάι γεννήθηκε στις 22 Ιανουαρίου 1993 στο Χόντ Χασαρόν, όπου κατοικεί μέχρι σήμερα. Σε νεαρή ηλικία μετακόμισε με την οικογένειά της στη Νιγηρία όπου έζησε για τέσσερα χρόνια προτού επιστρέψει στο Ισραήλ. Πριν την υποχρεωτική στρατολόγησή της στις Ισραηλινές Αμυντικές Δυνάμεις, συμμετείχε έναν χρόνο στο εθελοντικό πρόγραμμα των παραστρατιωτικών ισραηλινών αμυντικών δυνάμεων και πραγματοποίησε τη στρατιωτική της θητεία στο Ισραηλινό Ναυτικό.

## Μουσική καριέρα
Τον Σεπτέμβριο του 2017, η Μπαρζιλάι συμμετείχε στο HaKokhav HaBa με το τραγούδι "Rude Boy" της Ριάνα. Αφού συγκέντρωσε το 82% της ψηφοφορίας, συνέχισε στο δεύτερο στάδιο του διαγωνισμού με το τραγούδι "Hey Mama" του Νταβίντ Γκέτα. Τον Φεβρουάριο του 2018, ερμήνευσε το "Wannabe" των Spice Girls και προχώρησε στην επόμενη φάση μετά από επιλογή των κριτών.

Τα τελευταία τραγούδια που ερμήνευσε η Μπαρζιλάι στο HaKokhav HaBa ήταν το "Gangnam Style" του Psy, και το "Tik Tok" της Kesha. Έλαβε 210 βαθμούς από την κριτική επιτροπή και το κοινό και κέρδισε την πρώτη θέση και το δικαίωμα να εκπροσωπήσει το Ισραήλ στον Διαγωνισμό Τραγουδιού της Eurovision.

### Διαγωνισμός Τραγουδιού της Eurovision 2018
Στις 25 Φεβρουαρίου 2018, δημοσιοποιήθηκε το τραγούδι που θα ερμήνευε η Μπαρζιλάι στην Eurovision. Το τραγούδι είχε τον τίτλο "Toy" και οι στίχοι του ήταν στα αγγλικά, εκτός από μια φράση στα εβραϊκά. Οι στίχοι και η σύνθεση του τραγουδιού έγιναν από τον Ντορόν Μεντάλιε και τον Σταβ Μπεγκέρ. Μετά την κυκλοφορία του στο YouTube, το μουσικό βίντεο του τραγουδιού έλαβε 20 εκατομμύρια προβολές και 232.000 μου αρέσει μόλις δυο μήνες πριν την έναρξη της Eurovision. Στις 14 Απριλίου 2018, η Μπαρζιλάι ερμήνευσε το τραγούδι της στο *Eurovision in Concert* στο Άμστερνταμ, τη μεγαλύτερη εκδήλωση για την Eurovision.

Στις 8 Μαΐου 2018, η Μπαρζιλάι εμφανίστηκε στον α' ημιτελικό της Eurovision, έλαβε 283 πόντους (#1) και προκρίθηκε στον τελικό. Στις 12 Μαΐου 2018, εμφανίστηκε στον τελικό και κατέκτησε την πρώτη θέση με 529 πόντους.

## Δισκογραφία

### Σινγκλ

## Παραπομπές


## Εξωτερικοί σύνδεσμοι

Κατηγορία:Ισραηλινοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με το Ισραήλ
Κατηγορία:Διαγωνισμός Τραγουδιού Eurovision 2018
Κατηγορία:Συμμετέχοντες στη Eurovision
Κατηγορία:Νικητές Διαγωνισμού Τραγουδιού Eurovision
Eye Cue

Οι **Eye Cue** είναι ένα βορειομακεδονικό pop-rock ντουέτο με τους Μπογιάν Τραϊκόβσκι και Μαρίγια Ιβάνοβσκα στα φωνητικά, το οποίο ιδρύθηκε το 2008. Το γκρουπ βρήκε επιτυχία με το τραγούδι "Magija" το 2008, και μπήκε στο Top 20 του MTV Adria με το τραγούδι "Not This Time" το 2010.

Το ντουέτο αυτό εκπροσώπησε τη Βόρεια Μακεδονία στη Eurovision 2018 με το τραγούδι "Lost and Found", στη Λισαβόνα της Πορτογαλίας.Τελικά οι Eye Cue δεν κατάφεραν να προκριθούν στο τελικό τερματίζοντας 18οι, φέρνοντας το χειρότερο αποτέλεσμα της χώρας στο διαγωνισμό.

## Παραπομπές


## Εξωτερικοί σύνδεσμοι
* 

Κατηγορία:Βορειομακεδόνες
Κατηγορία:Συμμετέχοντες στο διαγωνισμό τραγουδιού Eurovision με τη Βόρεια Μακεδονία
Κατηγορία:Διαγωνισμός Τραγουδιού Eurovision 2018
Κατηγορία:Συμμετέχοντες στη Eurovision
Lost and Found (τραγούδι των Eye Cue)

Το "**Lost and Found**" είναι τραγούδι από το βορειομακεδονικό ντουέτο Eye Cue. Εκπροσώπησε την τότε πρώην Γιουγκοσλαβική Δημοκρατία της Μακεδονίας (σημερινή Βόρεια Μακεδονία) στη Eurovision 2018. Το τραγούδι απέτυχε να προκριθεί στον τελικό.

## Παραπομπές


Κατηγορία:Τραγούδια από τη Βόρεια Μακεδονία
Κατηγορία:Διαγωνισμός Τραγουδιού Eurovision 2018